Diari Oficial de la Generalitat Valenciana


Sumari del DOGV 5403, del 07-12-2006 (2006/14550)

ORDE de 30 de novembre del 2006, del Conseller d'Economia, Hisenda i Ocupació, per la que es regulen les operacions de tancament de l'exercici 2006 en relació amb la comptabilitat de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14568


Data del document
:   30-11-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * tancament de comptes
    * exercici pressupostari
    * comptabilitat pública
    * legislació
    * execució del pressupost
    * gestió comptable

ORDE de 30 de novembre del 2006, del Conseller d'Economia, Hisenda i Ocupació, per la que es regulen les operacions de tancament de l'exercici 2006 en relació amb la comptabilitat de la Generalitat Valenciana. [2006/14425]  
La regulació de les operacions sobre comptabilitat de les despeses i ingressos públics corresponents al fi del present exercici, i les subsegüents de liquidació del mateix, concretant la data d'assenyalament d'havers, fa necessari dictar les oportunes instruccions. En virtut d'això,  
ORDENE  
Article 1. Del termini general per a la tramitació de documents comptables.  
El termini per a la tramitació i entrada en les intervencions delegades dels documents comptables pressupostaris i extrapressupostaris, finalitzarà el 29 de desembre del 2006, havent de respectar-se, en tot cas, el que disposa el Consell de la Generalitat Valenciana en l'Acord adoptat el 7 de juliol 2006. Tot això, sense perjuí de les particularitats derivades, si és el cas, del que disposen els articles següents.  
Article 2. Assenyalament d'havers en el mes de desembre.  
Els havers i la paga extraordinària corresponent al mes de desembre seran satisfets conjuntament a partir del dia 20 del dit mes. No obstant, es fixa el dia 14 de desembre com últim dia per a la presentació en les intervencions delegades de les variacions i incidències del capítol I, estenent-se el dit termini fins al dia 15 de desembre en el cas de les variacions i incidències de nòmina corresponents al personal que presta serveis en els centres i institucions sanitàries.  
Article 3. Ingressos en els serveis territorials.  
Amb independència del compliment del que disposa el Decret 8/2002, de 15 de gener, del Govern Valencià, pel que s'aprova el sistema de recaptació de tributs, preus públics, sancions i altres ingressos de dret públic de la Generalitat Valenciana i de conformitat amb els seus articles 4.2 i 5, la recaptació efectuada en l'última quinzena del mes de desembre, s'haurà de transferir abans de les 11.00 hores del dia 29 del mes de desembre, ultimat el corresponent arqueig, al compte operatiu de la Tresoreria de la Generalitat Valenciana Conselleria d'Economia, Hisenda i Ocupació, la recaptació haguda fins el dit dia, procedint-se per les intervencions delegades en els serveis territorials a la comptabilització dels ingressos transferits.  
En els serveis centrals de les distintes Conselleries en què queden pendents de formalitzar ingressos en comptes restringits, es tramitaran els documents proposades fins al dia 22 de desembre, data en què tindran com a màxim entrada, junt amb els seus justificants, en la intervenció delegada, remetent-se a Tresoreria abans del 29 de desembre.  
Article 4. Expedició i tramitació de documents comptables relatius als fons de Caixa Fixa i als Fons a Justificar.  
1.- Amb relació als fons de Caixa Fixa:  
a) El dia 22 de desembre serà l'últim dia hàbil per a realitzar pagaments a càrrec d'aquests fons.  
b) La data d'entrada en les intervencions delegades, serà com a màxim fins al dia 29 de desembre, havent de finalitzar la seua comptabilització abans del 10 de gener del 2007  
c) Una vegada finalitzat l'exercici pressupostari i es procedisca a l'obertura del nou pressupost, amb la finalitat de tindre cobertura per als fons de Caixa Fixa, durant el primer mes de l'any, se li donarà màxima prioritat als documents comptables que, segons l'Orde de 3 de febrer de 1999, de la Conselleria d'Economia i Hisenda, són necessaris per a l'obertura d'aquestes Caixes.  
2.- Amb relació als Fons a Justificar:  
a) Les propostes de «despeses a justificar» (documents ADOKJ i OKJ), tindran entrada com a màxim en les intervencions delegades el dia 12 de desembre.  
b) Amb relació als lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb entrega de taló, pels fons entregats i no justificats, a l'efecte de tindre entrada en les intervencions delegades amb anterioritat al 20 de desembre.  
c) No obstant la dita en l'apartat anterior els fons lliurats a justificar per al pagament d'expropiacions, podran presentar-se en les intervencions delegades fins al dia 20 de desembre, el reintegrament dels fons no invertits, i fins al 27 del mateix mes, les cuentas justificatives dels dits fons.  
Article 5. Tramitació de modificacions de crèdit.  
1.- S'estableix el dia 12 de desembre com a data límit, per a la recepció en la Direcció General de Pressupostos i Despeses, de les modificacions de crèdit a què es referix l'article 16.1 a) de l'Orde de 22 de març del 2005, de la Conselleria d'Economia, Hisenda i Ocupació.   
2.- La Direcció General de Pressupostos i Despeses, en tot cas i atenent a criteris de política pressupostària, podrà proposar, al Conseller d'Economia, Hisenda i Ocupació, la iniciació d'aquelles modificacions derivades del tancament de l'exercici i necessàries per a donar cobertura pressupostària a compromisos contrets, de reconeixement preceptiu o d'interés general. Així mateix podrà instar d'ofici l'inici de qualsevol altra modificació de crèdit que considere necessària per a la correcta execució del pressupost, en els termes que preveu l'article 16. 1 b) de la mencionada orde.  
3.-En tot cas, l'aprovació de les modificacions de crèdit a què es referix el present article, comportarà necessàriament la possibilitat de tramitar els documents comptables necessaris per a la correcta execució de l'objecte de les mateixes.   
Article 6. De les despeses finançades amb fons finalistes.  
En relació amb les despeses finançades amb fons finalistes, i considerant el procediment de remissió i justificació a què estan subjectes, les conselleries que els gestionen hauran de remetre la relació de saldos disponibles i d'autorització que no vagen a executar-se en el que resta d'exercici, abans del dia 20 de desembre, perquè puga procedir-se a realitzar els ajustos necessaris, i així evitar desajustos temporals entre els ingressos finalistes i les despeses afectades per aquells.  
Article 7. De les variacions de límits establits en l'articule 29 del TRLHPGV.  
S'estableix el dia 12 de desembre com a data límit per a la recepció en la Direcció General de Pressupostos i Despeses, de les propostes de Variació de Límits establits en l'articule 29 del TRLHPGV.   
Article 8. De les formalitzacions.   
La Intervenció General, per conducte de les seues intervencions delegades, tramitarà aquells documents que siguen necessaris, fins al tancament de l'exercici, en aquells supòsits d'errors en els documents proposada o documents comptables, sempre que les disponibilitats pressupostàries ho permeten.  
DISPOSICIONS FINALS  
Primera. De les excepcions.  
Queda exclosa dels terminis i requisits establits en la present orde, la tramitació dels documents que realitza l'organisme pagador de les ajudes FEOGA-Garantia a la Comunitat Valenciana, el qual en tot cas queda subjecte al 29 de desembre com a termini únic per a qualsevol de les operacions que haguera de realitzar amb vista al tancament el present exercici pressupostari.  
Els expedients de gasto de tramitació anticipada que s'inicien a càrrec del pressupost de l'any 2007 i, si és el cas, posteriors, s'exceptuen dels terminis previstos en la present Orde.  
Queda excepcionada dels terminis i requisits establits en la present orde, la gestió dels fons per a formació contínua que són alliberats pel Servei Públic d'Ocupació Estatal.  
Segona. Del desenvolupament de la present orde.  
S'autoritza a la Direcció General de Pressupostos i Despeses i a la Intervenció General per a dictar, en els seus respectius àmbits d'actuació, les instruccions i autoritzar les excepcions que resulten necessàries per a l'adequat exercici i desenvolupament de les operacions de tancament de l'exercici 2006.  
València, 30 de novembre del 2006  
El Conseller d'Economia, Hisenda i Ocupació  
GERARDO CAMPS DEVESA